Document ID: 31993R0416

ΚΑΝΟΝΙΣΜΟΣ (ΕΟΚ) αριθ. 416/93 ΤΗΣ ΕΠΙΤΡΟΠΗΣ της 25ης Φεβρουαρίου 1993 για την τροποποίηση του κανονισμού (ΕΟΚ) αριθ. 2384/91 σχετικά με τα μεταβατικά μέτρα που εφαρμόζονται στην Πορτογαλία για την περίοδο 1991/92 στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,
Εκτιμώντας:
ότι, σε εφαρμογή του άρθρου 3 παράγραφος 2 στοιχείο α) του κανονισμού (ΕΟΚ) αριθ. 2384/91 της Επιτροπής (1), όπως τροποποιήθηκε από τον κανονισμό (ΕΟΚ) αριθ. 195/92 (2), έχει προκηρυχθεί απόσταξη που επιφυλάσσεται στους παραγωγούς επιτραπέζιου οίνου στην Πορτογαλία για συνολική ποσότητα που περιορίστηκε σε 2 εκατομμύρια εκατόλιτρα-
ότι η πραγματική απόσταξη αφορά ελαφρώς υψηλότερο όγκο- ότι πρέπει να γίνει αποδεκτή η υπέρβαση αυτή και να τροποποιηθεί ανάλογα ο όγκος των προϊόντων που θα αποσταχθούν που καθορίστηκε προηγουμένως- ότι, πράγματι, η εργασία αυτή συνιστά ειδικό μεταβατικό μέτρο που αποσκοπεί στο να διευκολύνει την ενσωμάτωση της πορτογαλικής αγοράς στο καθεστώς κοινής οργάνωσης της αμπελοοινικής αγοράς και να εξασφαλιστεί η εξυγίανση της αγοράς συναρτήσει της πλεονασματικής καταστάσεως της παραγωγής του επιτραπέζιου οίνου- ότι η προσαρμογή των ποσοτήτων που θα πρέπει να εξαλειφθούν για να στηριχθούν οι τιμές συμβάλλει στο να επιτευχθεί ο ζητούμενος οικονομικός στόχος-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 2 δεύτερο εδάφιο στοιχείο α) του κανονισμού (ΕΟΚ) αριθ. 2384/91, ο όγκος των "2 εκατομμυρίων εκατολίτρων" αντικαθίσταται από εκείνον των "2,279 εκατομμυρίων εκατολίτρων".
Άρθρο 2
Ο οργανισμός παρεμβάσεως εξακριβώνει, πριν από την πληρωμή της ενισχύσεως, ότι πληρούνται όλοι οι απαιτούμενοι όροι.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1993.

Labels: 3
18
17
6